качество на живот
здравословното хранене и физическата активност са от съществено значение за цялостното здравословно състояние на хората, живеещи с хив. антиретровирусната терапия днес е толкова успешна, че предполага нормална продължителност на живота при хората, инфектирани с хив, респективно доживяване до традиционно приеманата за напреднала възраст. за да постигнеш добро качество на живот и да остарееш в добро здраве, е необходимо да следваш цялостен здравословен начин на живот, което може да е свързано с предприемането на определени промени в сегашния ти начин на живот.
няма конкретен хранителен режим за хората, живеещи с хив, но цялостното здравословно хранене ще допренесе значително за общото ти здравословно състояние. необходимо е да следваш няколко основни съвета:


 приемай много плодове и зеленчуци, поне 5 пъти на ден. те са с високо съдържание на антиоксиданти, които защитават имунната система.
 приемай храна богата на белтъчини (протеини). организмът използва протеините за изграждане на мускулна маса и силна имунна система. здравословни опции за набавяне на протеини са постно говеждо месо, птиче месо, риба, яйца, боб и ядки. повече белтъчини са необходими при хора с по-ниско телесно тегло или при напреднала хив инфекция.
 набавяй въглехидратите от пълнозърнести храни, като кафяв ориз и пълнозърнеста пшеница. те са добър източник на витамини от група в, минерали и фибри, които имат голямо значение за производството на енергия. също, консумирането на повече фибри намалява образуването на мастни натрупвания, наречени липодистрофия – потенциален страничен ефект при хив инфекция.
 приемай мазнини в умеренени количества. мазнините осигуряват енергия, но също така са с високо съдържание на калории. здравословният избор включва ядки, растителни масла и авокадо.
 ограничи консумацията на захар и сол. независимо дали заради действието на самия вирус или приеманото антиретровирусно лечение, хората, живеещи с хив са изложени на по-висок риск от развитие на сърдечносъдови заболявания. затова целта е по-малко от 10% от калориите на ден да бъдат набавяни от храни и напитки с добавена захар, и да не се приемат повече от 2 300 мг натрий дневно.
 старай се да пиеш много вода, поне 8-10 чаши дневно. това помага да се пренасят хранителни вещества и да се очистват използваните медикаменти от организма. също, повишават се енергийните нива и се предпазва организмът от дехидратация.
 ако си пушач, едно от най-полезните неща, които можеш да направиш за здравето си е да спреш цигарите. значителното ограничаване на консумацията на алкохол е също силно препоръчително. ако употребяваш наркотици, също сериозно трябва да преосмислиш това.
 поддържай редовна физическа активност. физическата активност, в съчетание с балансираното хранене, води до по-добра функция на имунната система и до цялостен подобрен тонус. добре е да обсъдиш с твоя лекар кое физическо натоварване е най-полезно за теб. общата препоръка е за поне 1-5 часа физическо натоварване седмично, в зависимост от типа активност.